CELEX: 32021D0986
Language: da
Date: 2021-04-29 00:00:00
Title: Kommissionens afgørelse (EU) 2021/986 af 29. april 2021 om godkendelse af Det Europæiske Atomenergifællesskabs Forsyningsagenturs afgørelse om vedtagelse af agenturets nye reglement om de nærmere regler vedrørende sammenholdelse af udbud af og efterspørgsel efter malme, udgangsmaterialer og specielle fissile materialer (meddelt under nummer C(2021) 2893) (Kun den engelske udgave er autentisk)

18.6.2021   
               
               
                  DA
               
               
                  Den Europæiske Unions Tidende
               
               
                  L 218/1
               
            
         KOMMISSIONENS AFGØRELSE (EU) 2021/986
         af 29. april 2021
         om godkendelse af Det Europæiske Atomenergifællesskabs Forsyningsagenturs afgørelse om vedtagelse af agenturets nye reglement om de nærmere regler vedrørende sammenholdelse af udbud af og efterspørgsel efter malme, udgangsmaterialer og specielle fissile materialer
         
            
               (meddelt under nummer C(2021) 2893)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til traktaten om oprettelse af Det Europæiske Atomenergifællesskab, særlig artikel 60, sjette afsnit, og
         ud fra følgende betragtninger:
         
                     (1)
                  
                  
                     I henhold til artikel 2 i traktaten om oprettelse af Det Europæiske Atomenergifællesskab (»Euratomtraktaten«) skal Det Europæiske Atomenergifællesskab sørge for regelmæssig og ligelig forsyning med malme og nukleart brændsel til alle brugere i Fællesskabet gennem en fælles forsyningspolitik efter princippet om lige adgang til forsyningskilder.
                  
               
                     (2)
                  
                  
                     Til dette formål blev der ved Euratomtraktatens artikel 52, stk. 2, litra b), oprettet et agentur.
                  
               
                     (3)
                  
                  
                     Kommissionen skal godkende regler, som agenturet vedtager, vedrørende sammenholdelse af udbud af og efterspørgsel efter malme, udgangsmaterialer og specielle fissile materialer.
                  
               
                     (4)
                  
                  
                     Agenturet vedtog i overensstemmelse med Euratomtraktaten og sine egne vedtægter ved afgørelse af 15. januar 2021 nye regler for ajourføring og erstatning af agenturets gældende regler.
                  
               
                     (5)
                  
                  
                     I henhold til Euratomtraktatens artikel 60, sjette afsnit, bør agenturets vedtægter godkendes af Kommissionen —
                  
               VEDTAGET DENNE AFGØRELSE:
         
            Artikel 1
            Afgørelsen truffet af Det Europæiske Atomenergifællesskabs Forsyningsagentur af 15. januar 2021 om vedtagelse af agenturets reglement om de nærmere regler vedrørende sammenholdelse af udbud af og efterspørgsel efter malme, udgangsmaterialer og specielle fissile materialer, og om ophævelse af Det Europæiske Atomenergifællesskabs Forsyningsagenturs reglement af 5. maj 1960 godkendes herved.
         
         
            Artikel 2
            Denne afgørelse får virkning den 1. juli 2021.
         
         
            Artikel 3
            Denne afgørelse er rettet til Det Europæiske Atomenergifællesskabs Forsyningsagentur. Den offentliggøres i Den Europæiske Unions Tidende.
         
         
            Udfærdiget i Bruxelles, den 29. april 2021.
            
               
                  På Kommissionens vegne
               
               Kadri SIMSON
               
                  Medlem af Kommissionen